turjo4nis/wikipedia-bn-dump-20250701 huggingface dataset:
ফজলুর রহমান (বাংলাদেশী ব্যবসায়ী)

ফজলুর রহমান (১৬ মে ১৯৪৭-২৫ ডিসেম্বর ২০২৩) ছিলেন একজন বাংলাদেশী ব্যবসায়ী। তিনি বাংলাদেশের একটি বড় শিল্প সংস্থা সিটি গ্রুপের প্রতিষ্ঠাতা, যেটি ১৯৭২ সালে একটি সরিষার তেল প্রস্তুতকারক কোম্পানি হিসেবে যাত্রা শুরু করে। এর অধীনে বর্তমানে প্রায় ৪০টি প্রতিষ্ঠান রয়েছে। তিনি ২০২৩ সালের ২৫শে ডিসেম্বর চিকিৎসাধীন অবস্থায় মৃত্যুবরণ করেন।

জীবনী 
ফজলুর রহমানের সর্বমোট ১১ ভাই-বোন ছিল, যার মধ্যে ফজলুর রহমান ছিলেন দ্বিতীয়। বাবা হঠাৎ অসুস্থ হয়ে যাওয়ায় ১৯৫৮ সালে ১১ বছর বয়সে মাত্র ৪২ টাকা পুঁজিতে একটি পানের দোকানের মাধ্যমে কর্মজীবন শুরু করেন ফজলুর রহমান। ১৯৭২ সালে ঢাকার গেন্ডারিয়ায় একটি ৯ জোড়া ঘানি সরিষার তেলের মিল প্রতিষ্ঠার মাধ্যমে সিটি গ্রুপ নামের একটি ব্যবসা প্রতিষ্ঠান শুরু করেন ফজলুর রহমান। ১৯৮৫ সালে সিটি গ্রুপ একটি রি-রোলিং মিল চালু করে। ১৯৮৮ সালে বন্যার কারণে এ প্রতিষ্ঠানের উল্লেখযোগ্য ক্ষতি হয়। এ ক্ষয়ক্ষতি কাটিয়ে উঠে ১৯৯২ সালে সিটি গ্রুপ চালু করে সয়াবিন তেল পরিশোধ কারখানা।

২০১৯ সালের এপ্রিলে সিটি ইকোনমিক জোন নামের প্রথম অর্থনৈতিক অঞ্চল প্রতিষ্ঠা করে সিটি গ্রুপ। এটি নারায়ণগঞ্জের রূপগঞ্জ উপজেলায় ৭৭.৯৬ একর জমির ওপর নির্মাণ করা হয়। সিটি গ্রুপের অপর একটি অর্থনৈতিক অঞ্চল মুন্সিগঞ্জের গজারিয়া উপজেলায় অন্য একটি অর্থনৈতিক অঞ্চল রয়েছে, যা 'হোসেন্দী' নামে পরিচিত। এটি ২০১৮ সালে প্রাকযোগ্যতা লাইসেন্স ও ২০২০ সালে পূর্ণ লাইসেন্স পায়। ২০২২ সালের ২ জুন রূপগঞ্জে অরো একটি অর্থনৈতিক অঞ্চল নির্মাণের প্রাথমিক অনুমোদন পায় সিটি গ্রুপ।

ফজলুর রহমানের মৃত্যুর আগ পর্যন্ত সিটি গ্রুপের অধীনে প্রায় ৪০টি প্রতিষ্ঠান ছিল এবং এগুলোতে প্রায় ৩০ হাজার মানুষ কাজ করছিলেন।

মৃত্যু 
পারিবারিক সূত্রে জানা যায় তিনি দীর্ঘদিন ধরে ডায়াবেটিস ও শ্বাসকষ্টজনিত রোগে ভুগছিলেন। ২০২৩ সালের ২৪ ডিসেম্বর রাতে হঠাৎ অসুস্থবোধ করেন ফজলুর রহমান। যদিও সেদিন সন্ধ্যায় তিনি কর্মস্থলে কাজ করেছিলেন বলে জানা যায়। তাকে সে রাতে ঢাকার ইউনাইটেড হাসপাতালে নেওয়া হয় এবং সেখানে ২৫ ডিসেম্বর ভোরে তিনি মৃত্যুবরণ করেন। বিকালে তার জানাযা সম্পন্ন হয় এবং তাকে জুরাইন কবরস্থানে দাফন করা হয়।

তার মৃত্যুতে প্রধানমন্ত্রী শেখ হাসিনা, বাণিজ্যমন্ত্রী টিপু মুনশি, তথ্যমন্ত্রী হাসান মাহমুদ সহ অনেকেই শোক জানান।

তথ্যসূত্র 

বাংলাদেশী ব্যবসায়ী
১৯৪৭-এ জন্ম
২০২৩-এ মৃত্যু
পশুপতি প্রসাদ মাহাতো

'পশুপতি প্রসাদ মাহাতো একজন ভারতীয় নৃতত্ত্ববিদ, সমাজতত্ত্ববিদ, ঐতিহাসিক, গবেষক ও মাতৃভাষা আন্দোলনের পথিকৃৎ ছিলেন।
 
পশুপতি প্রসাদ মাহাতো ছিলেন একজন চাষির ছেলে। তাঁর জন্ম হয় পুরুলিয়া জেলার ডাবর গ্রামে ১৯৪১ সালের ২৯শে অক্টোবর। তাঁর পিতার নাম ছিল রবীন্দ্রনাথ মাহাতো ও মায়ের নাম ছিল মা অঞ্জনা মাহাতো। তিনি প্রাথমিক পাঠ তিনি তাঁর নিজের গ্রামেই করেছিলেন। পুরুলিয়া জিলা স্কুলে তিনি মাধ্যমিক পাশ করেন। তারপর জে কে কলেজে তিনি স্নাতক পাশ করেন এবং এখানেই তাঁর সঙ্গে সুধীর করণের সাথে যোগাযোগ হয়। ১৯৬৬ সালে রাঁচী বিশ্ববিদ্যালয়ে নৃতত্ত্ব বিষয়ে এম এ পাশ করেন প্রথম শ্রেণিতে প্রথম হন। তারপর ওই বিশ্ববিদ্যালয়ে ডি লিট ১৯৯৫ সালে ডিগ্রি লাভ করেন। তাঁর নৃতত্ত্ব বিষয়ে শ্রেষ্ঠ গবেষণা গ্রন্থ হলো ‘স্যান্সক্রিটাইজ়েশন ভারসেস নির্বাকাইজেশন; এ স্টাডি অন কালচারাল সাইলেন্স অ্যান্ড এথনিক মেমসাইড ইন ঝাড়খণ্ড’। তিনি পশ্চিমবঙ্গে ও ঝাড়খণ্ড রাজ্যে সরকারি ও বেসরকারি স্তরে প্রচুর সম্মাননাও পেয়েছিলেন। মধ্যপ্রদেশের সাগর বিশ্ববিদ্যালয় ও ভুবনেশ্বর বিশ্ববিদ্যালয়ের সর্বোচ্চ সম্মানে ভূষিত হয়েছিলেন। তিনি ২৭ ফেব্রুয়ারি, ২০১৯ সালে মারা যান।

তথ্যসূত্র 

১৯৪১-এ জন্ম
২০১৯-এ মৃত্যু
পুরুলিয়া জেলার ব্যক্তি
আনন্দ গোরাডিয়া

আনন্দ গোরাডিয়া (; জন্ম: ২৩ নভেম্বর ১৯৭৫) একজন ভারতীয় টেলিভিশন অভিনেতা ও লেখক। তিনি রোর: টাইগারস অফ দ্য সুন্দরবনস (২০১৪), সংস্কার লক্ষ্মী (২০১১) এবং আদালত (২০১০)-এ তার ভূমিকার জন্য পরিচিত। তিনি টেলিভিশন ধারাবাহিক ভারত কা বীর পুত্র মহারাণা প্রতাপ-এ বুন্দি শাসক রাও সুরতান সিং-এর ভূমিকায় অভিনয় করেছিলেন।

কর্মজীবন 
তিনি অভিনয় বিশেষজ্ঞ হিসেবে পরাগ বিজয় দত্ত ড্রামা একাডেমী, মুম্বই থেকে কলেজ ডিগ্রি লাভ করেন। তার প্রথম অভিনয় ছিল জি টিভি'র অনুষ্ঠান কমান্ডো-তে।
তিনি না আনা ইস দেস লাডো এবং মায়কে সে বান্ধি ডোর এর মতো বিখ্যাত টেলিভিশন ধারাবাহিকে অভিনয় করেছেন। তিনি টেলিভিশন ধারাবাহিক আদালত-এ অ্যাডভোকেট ইন্দ্র মোহন জয়সওয়াল চরিত্রে অভিনয় করে সর্বাধিক জনপ্রিয়তা লাভ করেন।

ব্যক্তিগত জীবন 
আনন্দ ২০০৮ সালে স্বতী-কে বিয়ে করেন। তারা ২০১৪ সালে একটি কন্যা সন্তান দত্তক নেন, যার নাম রাখেন সানভী।

টেলিভিশন 
 শ্রীমান শ্রীমতি (এক পর্ব)
 আহট (১৯৯৬-৯৭) (ছয় পর্ব)
 গুদগুদি (১৯৯৮) (এক পর্ব)
 জামাই রাজা (১৯৯৯)
 ভাবী (২০০৩) - তানাকেশ
 কেয়ামত - জব ভি ওয়াক্ত আতা হ্যায় (২০০৩-২০০৪) - যশবন্ত "বাবু"
 মানিবেন.কম (২০০৯-২০১০) - ঋষি
 না আনা ইজ দেশ লাডো (২০১১) - গজেন্দর সাংওয়ান
 হাসরাতেঁ (১৯৯৬) - বিট্টু খান্না
 মায়কে সে বান্ধি ডোর (২০১১) - প্রভু
 ফেয়ার ফাইল (২০১৩) - জয়ন্ত
 চক্রবর্তী অশোক সম্রাট (২০১৫) - অগ্নিবাহু
 আদালত - অ্যাডভোকেট ইন্দ্র মোহন জয়সওয়াল/যশ মোহন জয়সওয়াল
 ভারত কা বীর পুত্র - মহারাণা প্রতাপ (২০১৩-২০১৪) - রাও সুরতান সিং
 দেবাদিদেব মহাদেব (২০১৪) - পুষ্পদন্ত
 ভানওয়ার (২০১৫)
 সি. আই. ডি. (২০১৬) (এক পর্ব)
 ইয়ে মোহ মোহ কে ধাগে (২০১৭)
 তেনালি রামা (২০১৭) - ঘুংরু
 শক্তি - অস্তিত্ব কে এহশাস কী (২০১৭-২০১৯) - মহারাণী
 বিঘ্নহর্তা গণেশ (২০১৭-২০২১) - নারদ মুনি
 দাস্তান-ই-মহব্বত সেলিম আনারকলি (২০১৮-২০১৯) - খানম খোয়াজারিয়া
 স্বরাজ (২০২৩) - লালা হর দয়াল

তথ্যসূত্র

বহিঃসংযোগ 
 

ভারতীয় অভিনেতা
১৯৭৫-এ জন্ম
জীবিত ব্যক্তি
২১শ শতাব্দীর ভারতীয় অভিনেতা
মুম্বইয়ের অভিনেতা
ভারতীয় চলচ্চিত্র অভিনেতা
ভারতীয় পুরুষ মডেল
ভারতীয় টেলিভিশন অভিনেতা
নান্দেড়

নান্দেড় হলো ভারতের মহারাষ্ট্র রাজ্যের একটি শহর। এটি রাজ্যের দশম বৃহত্তম শহর এবং ভারতের সত্তরতম জনবহুল শহর। এটি মারাঠওয়াড়া অঞ্চলের দ্বিতীয় বৃহত্তম শহর। এটি নান্দেড় জেলার জেলা সদর।

শেষ শিখ গুরু গুরু গোবিন্দ সিং তার জীবনের শেষ দিনগুলি নান্দেড়ে কাটিয়েছিলেন এবং ১৭০৮ সালে এখানেই তার মৃত্যুর আগে পবিত্র গ্রন্থ গুরু গ্রন্থ সাহিবকে তার উত্তরাধিকারী হিসাবে মনোনিত করেন।

অবস্থান 
নান্দেড় পশ্চিম-মধ্য ভারতের গোদাবরী নদীর তীরে অবস্থিত। নান্দেড় জেলার পশ্চিমে লাতুর জেলা, পারভানি জেলা ও হিঙ্গোলি জেলা; উত্তরে ইয়াভাতমাল জেলা; পূর্বে তেলেঙ্গানা রাজ্যের নিজামবাদ জেলা, কামারেডি জেলা, নির্মল জেলা ও আদিলাবাদ জেলা এবং দক্ষিণে কর্ণাটক রাজ্যের বিদার জেলা।

নান্দেড়ের দুটি অংশ রয়েছে:  আয়তনের পুরাতন নান্দেড় গোদাবরী নদীর উত্তর তীর দখল করে আছে;  আয়তনের নতুন নান্দেড় নদীর দক্ষিণের ওয়াঘালা এবং আশেপাশের এলাকাগুলিকে ঘিরে রয়েছে।

আরও দেখুন 
 মারাঠওয়াড়া।

তথ্যসূত্র

বহিঃসংযোগ 

 
হায়দ্রাবাদ রাজ্য
নান্দেড় জেলার শহর
নান্দেড় জেলা
মহারাষ্ট্রের তহশিল
গোদাবরী নদীর তীরে অবস্থিত স্থান
রাস্টিন (চলচ্চিত্র)

রাস্টিন জর্জ সি. উল্‌ফ পরিচালিত ২০২৩ সালের মার্কিন জীবনীমূলক নাট্যধর্মী চলচ্চিত্র। নাগরিক অধিকারকর্মী বায়ার্ড রাস্টিনের জীবন নিয়ে ডাস্টিন ল্যান্স ব্রিসের গল্প অবলম্বনে নির্মিত চলচ্চিত্রটির চিত্রনাট্য লিখেছেন ব্রিস ও ডাস্টিন ল্যান্স ব্ল্যাক। বারাক ওবামা ও মিশেল ওবামার প্রযোজনা কোম্পানি হাইয়ার গ্রাউন্ড প্রযোজিত চলচ্চিত্রটিতে নাম ভূমিকায় অভিনয় করেছেন কলম্যান ডমিঙ্গো এবং অন্যান্য ভূমিকায় অভিনয় করেছেন ক্রিস রক, গ্লিন টারম্যান, আমাল আমিন, গাস হাল্পার, ডেভাইন জয় র‍্যান্ডলফ, মাইকেল পট্‌স, জেফ্রি রাইট ও অড্রা ম্যাকডোনাল্ড। এটি রাস্টিনের সত্য ঘটনা অবলম্বনে নির্মিত, যিনি মার্টিন লুথার কিং ও অন্যান্যদের ১৯৬৩ সালের ওয়াশিংটন মার্চে সহযোগিতা করেছিলেন।

২০২৩ সালের ৩১শে আগস্ট ৫০তম টেলুরাইড চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং ১৩ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ২০২৩ সালের ৩রা নভেম্বর নির্বাচিত কয়েকটি প্রেক্ষাগৃহে মুক্তি পায় এবং এরপর ১৭ই নভেম্বর থেকে নেটফ্লিক্সে এর সম্প্রচার শুরু হয়। ৮১তম গোল্ডেন গ্লোব পুরস্কারে ডমিঙ্গো তার অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেতা বিভাগে এবং লেনি ক্রাভিট্‌জ শ্রেষ্ঠ মৌলিক গান বিভাগে মনোনয়ন লাভ করেন।

অভিনয়শিল্পীদল
 কলম্যান ডমিঙ্গো - বায়ার্ড রাস্টিন
 আমাল আমিন - মার্টিন লুথার কিং জুনিয়র
 গ্লিন টারম্যান - এ. ফিলিপ র‍্যান্ডলফ
 ক্রিস রক - রয় উইলকিন্স
 গাস হাল্পার - টম কান
 জনি র‍্যামি - এলিয়াস টেলর
 সিসিএইচ পাউন্ডার - ড. অ্যানা হেজম্যান
 ডেভাইন জয় র‍্যান্ডলফ - মাহালিয়া জ্যাকসন
 মাইকেল পট্‌স - ক্লেইভ রবিনসন
 জেফ্রি রাইট - অ্যাডাম ক্লেটন পাওয়েল জুনিয়র
 অড্রা ম্যাকডোনাল্ড - এলা বেকার
 লিলি কে - রাশেল
 জর্ডান-অ্যামান্ডা হল - শার্লিন
 ইয়াকিম পাওয়েল - নর্ম
 আয়ানা ওয়ার্কম্যান - এলিনর হোমস
 গ্র্যান্থাম কোলম্যান - ব্লাইডেন
 জেমিলা রোজমন্ড - ডোরি ল্যাডনার
 জুলস ল্যাটিমার - জয়েস ল্যাডনার
 ম্যাক্সওয়েল হুইটিংটন-কুপার - জন লুইস
 ফ্র্যাঙ্ক হার্টস - জিম ফার্মার
 কেভিন ম্যাম্বো - হুইটনি ইয়াং
 ক্যারা প্যাটারসন - কোরেটা স্কট কিং
 অ্যাড্রিয়েন ওয়ারেন - ক্লাউডিয়া টেইলর
 বিল আরউইন - এ. জে. মাস্ট
 জামার উইলিয়ামস - টাইরন
 হোপ ক্লার্ক - লুসিল র‍্যান্ডলফ
 রাশাড ডেমন্ড এডওয়ার্ডস - মেজার ইভার্স
 কটার স্মিথ - চিফ ওয়েলস
 ড্রেটন ওয়াকার - লিটল স্টিভি ওয়ান্ডার
 রবার্ট এম. ফ্লেগার্ট - ইওয়াখিম প্রিঞ্জ
 ক্রিস্টোফার অ্যাংলিম - ইউজিন কারসন ব্লেক
 ডেভিন ডুলান - ওয়াল্টার রুথার
 মার্লন ব্র্যাডলি রে - ফ্লয়েড ম্যাকিসিক

তথ্যসূত্র

বহিঃসংযোগ
 
 
 
 

২০২৩-এর চলচ্চিত্র
২০২৩-এর এলজিবিটিকিউ সম্পর্কিত চলচ্চিত্র
২০২৩-এর জীবনীমূলক চলচ্চিত্র
২০২৩-এর নাট্য চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের মার্কিন চলচ্চিত্র
মার্কিন জীবনীমূলক চলচ্চিত্র
মার্কিন এলজিবিটিকিউ সম্পর্কিত চলচ্চিত্র
এলজিবিটি সম্পর্কিত জীবনীমূলক চলচ্চিত্র
এলজিবিটিকিউ সম্পর্কিত নাট্য চলচ্চিত্র
জর্জ সি. উল্‌ফ পরিচালিত চলচ্চিত্র
নেটফ্লিক্সের ইংরেজি ভাষার মৌলিক চলচ্চিত্র
হাইয়ার গ্রাউন্ড প্রডাকশন্সের চলচ্চিত্র
মার্টিন লুথার কিং জুনিয়রের সাংস্কৃতিক চিত্রায়ন
চলচ্চিত্রে নাগরিক অধিকার আন্দোলন
পিট্‌সবার্গে ধারণকৃত চলচ্চিত্র
জাতিসংঘ মাদক ও অপরাধবিষয়ক সংস্থা

জাতিসংঘ মাদক ও অপরাধবিষয়ক সংস্থা (; সংক্ষেপে: ইউএনওডিসি) হলো জাতিসংঘের একটি বিশেষ সংস্থা যেটি মাদক, সংঘটিত অপরাধ, দুর্নীতি এবং সন্ত্রাসবাদের বিরুদ্ধে কাজ করে।

ইতিহাস
ইউএনওডিসি ১৯৯৭ সালে ভিয়েনায় জাতিসংঘ আন্তর্জাতিক মাদক নিয়ন্ত্রণ প্রোগ্রাম (ইউএনডিসিপি) এবং জাতিসংঘ অপরাধ দমন ও বিচার বিভাগ এর সমন্বয়ে মাদক নিয়ন্ত্রণ ও অপরাধ দমন দপ্তর নামে প্রতিষ্ঠিত হয়। পরবর্তীতে ২০০২ সালে সংস্থাটি বর্তমান নাম ধারণ করে।

বিশ্ব মাদক প্রতিবেদন
ইউএনওডিসি কর্তৃক প্রতি বছর বিশ্ব মাদক প্রতিবেদন প্রকাশ করা হয়।

ক্যাম্পেইন
 "মাদক কি আপনার জীবন নিয়ন্ত্রণ করছে?" – বিশ্ব মাদক প্রতিবেদন
 "Your No Counts" – আন্তর্জাতিক দূর্নীতি বিরোধী ক্যাম্পেইন
 "এইডসকে নিয়ে ভাবুন" – বিশ্ব এইডস ক্যাম্পেইন
 "মানব পাচারের বিরুদ্ধে ব্লু হার্ট ক্যাম্পেইন"

আরও দেখুন
 জাতিসংঘের বিশেষায়িত সংস্থাসমূহ

তথ্যসূত্র

বহিঃসংযোগ
 

জাতিসংঘ সচিবালয়
প্রিসিলা (চলচ্চিত্র)

প্রিসিলা সোফিয়া কোপলা রচিত, পরিচালিত ও প্রযোজিত মার্কিন জীবনীমূলক নাট্য চলচ্চিত্র। এটি প্রিসিলা প্রেসলি ও স্যান্ড্রা হারমনের ১৯৮৫ সালের স্মৃতিকথা এলভিস অ্যান্ড মি অবলম্বনে নির্মিত। এতে প্রিসিলার (কেইলি স্পেনি অভিনীত) জীবন ও এলভিস প্রেসলির (জ্যাকব ইলর্ডি অভিনীত) সাথে তার প্রণয়ের সম্পর্কের ঘটনাবলি দেখানো হয়েছে।

২০২৩ সালের ৪ঠা সেপ্টেম্বর ৮০তম ভেনিস আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং এ২৪-এর পরিবেশনায় ২০২৩ সালের ২৭শে অক্টোবর মার্কিন যুক্তরাষ্ট্রের নির্বাচিত কয়েকটি প্রেক্ষাগৃহে এবং পরে ৩রা নভেম্বর বৃহৎ পরিসরে মুক্তি দেওয়া হয়। চলচ্চিত্রটি সমালোচকদের নিকট থেকে ইতিবাচক প্রতিক্রিয়া লাভ করে এবং ৮১তম গোল্ডেন গ্লোব পুরস্কারে স্পেনি তার অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে মনোনয়ন লাভ করেন।

অভিনয়শিল্পীদল
 কেইলি স্পেনি - প্রিসিলা প্রেসলি
 জ্যাকব ইলর্ডি - এলভিস প্রেসলি
 অ্যারি কোহেন - ক্যাপ্টেন বিউলিউ, প্রিসিলার সৎ বাবা
 ডাগমারা ডমিনচিক - অ্যান বিউলিউ, প্রিসিলার সৎমা
 টিম পোস্ট - ভের্নন প্রেসলি, এলভিসের বাবা
 লিন গ্রিফিন - গ্র্যান্ডমা "ডজার", এলভিসের দাদী
 ড্যানিয়েল বেইর্ন - জো এস্পোসিতো
 রদ্রিগো ফের্নান্দেজ-স্তল - অ্যালান "হগ ইয়ার্স"
 ড্যান আব্রামোভিচি - জেরি শিলিং
 আর. অস্টিন বল - ল্যারি গেলার
 অলিভিয়া বেরেট - অ্যালবার্টা, রাঁধুনি
 স্টেফানি মুর - ডি প্রেসলি, এলভিসের সৎমা
 ল্যুক হামফ্রি - টেরি ওয়েস্ট
 ইভান অ্যনিসেট - মাইক স্টোন
 এমিলি মিচেল - লিসা ম্যারি প্রেসলি (৫ বছর)

তথ্যসূত্র

বহিঃসংযোগ
 
 
 

২০২৩-এর চলচ্চিত্র
২০২৩-এর জীবনীমূলক নাট্য চলচ্চিত্র
২০২৩-এর স্বাধীন চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের কিশোর নাট্য চলচ্চিত্র
২০২০-এর দশকের মার্কিন চলচ্চিত্র
মার্কিন কিশোর নাট্য চলচ্চিত্র
মার্কিন জীবনীমূলক নাট্য চলচ্চিত্র
এ২৪ (কোম্পানি)-এর চলচ্চিত্র
সোফিয়া কোপলা পরিচালিত চলচ্চিত্র
সোফিয়া কোপলার চিত্রনাট্য সংবলিত চলচ্চিত্র
এলভিস প্রেসলি সম্পর্কে চলচ্চিত্র
প্রিসিলা প্রেসলি
বিবাহ সম্পর্কে চলচ্চিত্র
স্মৃতিকথা অবলম্বনে চলচ্চিত্র
১৯৫৯-এর পটভূমিতে চলচ্চিত্র
১৯৬০-এর দশকের পটভূমিতে চলচ্চিত্র
১৯৭০-এর দশকের পটভূমিতে চলচ্চিত্র
পূর্ব জার্মানির পটভূমিতে চলচ্চিত্র
লাস ভেগাস উপত্যকার পটভূমিতে চলচ্চিত্র
মেম্ফিস, টেনেসির পটভূমিতে চলচ্চিত্র
টরন্টোতে ধারণকৃত চলচ্চিত্র
মহারাজা যাদবীন্দ্র সিং আন্তর্জাতিক ক্রিকেট স্টেডিয়াম

মহারাজা যাদবীন্দ্র সিং আন্তর্জাতিক ক্রিকেট স্টেডিয়াম হল মুল্লানপুর, মোহালি, পাঞ্জাবের একটি ক্রিকেট স্টেডিয়াম। ২০১০ সালের মার্চ মাসে, পাঞ্জাব ক্রিকেট অ্যাসোসিয়েশন-এর ঘোষণা অনুযায়ী, মোহালির মুল্লানপুর গ্রামে ২৩০ কোটি রুপি (২৯ মিলিয়ন মার্কিন ডলার) ব্যয়ে ৪১.৯৫ একর জুড়ে আন্তর্জাতিক মানের এই ক্রিকেট স্টেডিয়ামটি প্রতিষ্ঠিত হয়। এটি ২০২১ সালে প্রতিষ্ঠিত হয়েছিল।

আরও দেখুন 
 ইন্দ্রজিৎ সিং বিন্দ্রা স্টেডিয়াম

তথ্যসূত্র 

পাঞ্জাব, ভারতের ক্রিকেট মাঠ
চণ্ডীগড়ের ক্রীড়া মাঠ
ভারতের প্রস্তাবিত ক্রীড়া মাঠ
নাইঅ্যাড (চলচ্চিত্র)

নাইঅ্যাড এলিজাবেথ চাই ভাসারেলি ও জিমি চিন পরিচালিত ২০২৩ সালের মার্কিন জীবনীমূলক ক্রীড়াভিত্তিক নাট্য চলচ্চিত্র। এটি তাদের পরিচালিত প্রথম চলচ্চিত্র। সাঁতারু ডায়ানা নাইঅ্যাডের আত্মজীবনী ফাইন্ড এ ওয়ে অবলম্বনে নির্মিত চলচ্চিত্রটির চিত্রনাট্য লিখেছেন জুলিয়া কক্স। এতে নাম ভূমিকায় অভিনয় করেছেন অ্যানেট বেনিং এবং অন্যান্য উল্লেখযোগ্য ভূমিকায় অভিনয় করেছেন জোডি ফস্টার ও রিস ইফান্স।

২০২৩ সালের ১লা সেপ্টেম্বর ৫০তম টেলুরাইড চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং ১০ই অক্টোবর মার্কিন যুক্তরাষ্ট্রের নির্বাচিত কয়েকটি প্রেক্ষাগৃহে মুক্তি পায় ও এরপর ৩রা নভেম্বর থেকে নেটফ্লিক্সে এর সম্প্রচার শুরু হয়। চলচ্চিত্রটি এর পরিচালনা, চিত্রগ্রহণ, সঙ্গীত এবং বেনিং, ফস্টার ও ইফান্সের অভিনয়ের জন্য সমালোচকদের নিকট থেকে ইতিবাচক প্রতিক্রিয়া লাভ করে। ৮১তম গোল্ডেন গ্লোব পুরস্কারে বেনিং ও ফস্টার তাদের অভিনয়ের জন্য যথাক্রমে নাট্যধর্মী চলচ্চিত্রে শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগে মনোনয়ন লাভ করেন।

অভিনয়শিল্পীদল
 অ্যানেট বেনিং - ডায়ানা নাইঅ্যাড
 জোডি ফস্টার - বনি স্টল
 রিস ইফান্স - জন বার্টলেট
 কার্লি রটেনবার্গ - ডি ব্র্যাডি
 জিনা ই - অ্যাঞ্জেল ইয়ানাগিহারা
 ল্যুক কসগ্রোভ - ল্যুক টিপল
 এরিক টি. মিলার - জ্যাক নেলসন
 গারল্যান্ড স্কট - জন রোজ

তথ্যসূত্র

বহিঃসংযোগ
 
 
 
 

২০২৩-এর চলচ্চিত্র
২০২৩-এর এলজিবিটিকিউ সম্পর্কিত চলচ্চিত্র
২০২৩-এর জীবনীমূলক নাট্য চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের ক্রীড়াভিত্তিক নাট্য চলচ্চিত্র
২০২০-এর দশকের মার্কিন চলচ্চিত্র
মার্কিন এলজিবিটিকিউ সম্পর্কিত চলচ্চিত্র
মার্কিন ক্রীড়াভিত্তিক নাট্য চলচ্চিত্র
মার্কিন জীবনীমূলক নাট্য চলচ্চিত্র
এলজিবিটি সম্পর্কিত ক্রীড়াভিত্তিক নাট্য চলচ্চিত্র
এলজিবিটি ব্যক্তি সম্পর্কিত জীবনীমূলক চলচ্চিত্র
ক্রীড়াব্যক্তি সম্পর্কিত জীবনীমূলক চলচ্চিত্র
এলিজাবেথ চাই ভাসারেলি পরিচালিত চলচ্চিত্র
জিমি চিন পরিচালিত চলচ্চিত্র
আলেকসঁদ্র দেসপ্লা সুরারোপিত চলচ্চিত্র
আত্মজীবনী অবলম্বনে চলচ্চিত্র
নেটফ্লিক্সের ইংরেজি ভাষার মৌলিক চলচ্চিত্র
ব্ল্যাক বিয়ার পিকচার্সের চলচ্চিত্র
সমকামী নারী সম্পর্কিত চলচ্চিত্র
নারীদের খেলাধুলা সম্পর্কে চলচ্চিত্র
যুক্তরাজ্যে বহুবিবাহ

যুক্তরাজ্যে বহুগামী বিবাহ সম্পাদিত নাও হতে পারে এবং যদি বহুগামী বিবাহ সম্পাদিত হয় তবে ইতোমধ্যে বিবাহিত ব্যক্তি বৈবাহিক কারণ আইন ১৯৭৩- এর ধারা ১১-এর অধীনে বিবাহিতা অপরাধের জন্য দোষী হতে পারে।

তথ্যসূত্র 

ইউরোপে বহুবিবাহ
দেশ অনুযায়ী বহুবিবাহ
আলজেরিয়ায় বহুবিবাহ

বহুগামী বিবাহগুলি আলজেরিয়াতে বহুবিবাহের আকারে আইনত চুক্তিবদ্ধ হতে পারে এবং একজন পুরুষ চারটি পর্যন্ত স্ত্রী গ্রহণ করতে পারে। যাইহোক আলজেরীয় পারিবারিক আইনের সাম্প্রতিক সংশোধনীগুলি এই ধরনের বিবাহের চুক্তি করাকে আরও কঠিন করে তুলেছে এবং বহুবিবাহিত বিবাহের ঘটনাগুলি উল্লেখযোগ্যভাবে বিরল। প্রতিবেশী তিউনিসিয়া বহুবিবাহকে সম্পূর্ণভাবে নিষিদ্ধ করে।

তথ্যসূত্র 

আলজেরীয় সমাজ
দেশ অনুযায়ী বহুবিবাহ
আফ্রিকায় বহুবিবাহ
অ্যাঙ্গোলায় বহুবিবাহ

যদিও অ্যাঙ্গোলায় বহুবিবাহ আনুষ্ঠানিকভাবে বেআইনি তবে এই অনুশীলনটি অ্যাঙ্গোলার জনগণের মধ্যে ব্যাপকভাবে সামাজিকভাবে গ্রহণযোগ্য এবং খুব প্রচলিত বলে পরিচিত। গৃহযুদ্ধের পর থেকে পুরুষের স্বল্পতার কারণে অনেক নারী বহুবিবাহিত স্বামীর সাথে বাস করে। অ্যাঙ্গোলা নাগরিক আইন বা প্রথাগত আইনের অধীনে বহুবিবাহকে স্বীকৃতি দেয় না।

তথ্যসূত্র 

অ্যাঙ্গোলীয় সমাজ
দেশ অনুযায়ী বহুবিবাহ
আফ্রিকায় বহুবিবাহ
বেনিনে বহুবিবাহ

বেনিনের জাতি বহুবিবাহকে স্বীকৃতি দেয় না দেওয়ানী আইন দ্বারা বা প্রথাগত আইন দ্বারা। বহুবিবাহ ২০০৪ পর্যন্ত অনুমোদিত ছিল যখন এটি আনুষ্ঠানিকভাবে বিলুপ্ত হয়। বর্তমান সংবিধান গৃহীত হওয়ার পর দেশে বহুবিবাহ সাংবিধানিকভাবে নিষিদ্ধ করা হয়। যাইহোক নিষেধাজ্ঞার আগে চুক্তিবদ্ধ বহুবিবাহ এখনও সরকার কর্তৃক বৈধভাবে স্বীকৃত।

বেনিনে বহুগামী বিবাহের অংশ সমস্ত বিবাহের ২৩.৫%। শহরাঞ্চলের তুলনায় গ্রামীণ এলাকায় বহুবিবাহ বেশি দেখা যায় (২৭.৪% বনাম ১৮.৮%)। এই শেয়ারটি সর্বনিম্ন লিটোরাল ডিপার্টমেন্টে ৮.৯% এবং সর্বোচ্চ কফো ডিপার্টমেন্টে ৪০.০%।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
বতসোয়ানায় বহুবিবাহ

বতসোয়ানায় বহুবিবাহের বর্তমান অবস্থা নির্ণয় করা কঠিন। কারণ, আইনগতভাবে শুধুমাত্র একজন অবিবাহিত পুরুষ এবং মহিলার মধ্যে বিবাহ অনুমোদিত। যদিও একটি উল্লেখযোগ্য ফাঁক রয়েছে। একজন পুরুষ তার প্রথম স্ত্রীকে (বা গ্রামের স্ত্রীকে ) প্রথাগত আইনে বিয়ে করতে পারে। তারপর দেওয়ানী আইনের অধীনে তার দ্বিতীয় বিয়ে করতে পারে। যদিও এই অভ্যাসটি অঞ্চল থেকে অদৃশ্য হয়ে গেছে বলে মনে করা হয়েছিল। এটি লক্ষ করা গেছে যে বহুগামী ইউনিয়নগুলি বতসোয়ানায় এখনও সক্রিয় রয়েছে। যদিও বিশেষভাবে সাধারণ নয়। দেশে বহুগামী ইউনিয়নগুলি বিবাহবিচ্ছেদের লড়াই, যৌন নির্যাতন এবং এইচআইভি/এইডসের উচ্চতর বিস্তারের মতো ক্ষেত্রে অন্য যেকোনো সম্পর্কের শৈলীর চেয়ে বেশি প্রভাব ফেলে না। যথাযথ স্বাস্থ্যসেবার অভাব এবং অরক্ষিত যৌন মিলন সব ধরনের এসটিডি-এর উচ্চতর বিস্তারের দিকে পরিচালিত করে যা দেশে শুরু হওয়া একটি সমস্যা।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
বুরুন্ডিতে বহুবিবাহ

বুরুন্ডিতে বহুবিবাহ অবৈধ এবং জাতি নাগরিক আইন বা প্রথাগত আইনের অধীনে বহুবিবাহকে স্বীকৃতি দেয় না। ১৯৯৩ সালে ব্যক্তি ও পরিবারের ধারায় একটি সংশোধনী আনুষ্ঠানিকভাবে দেশে বহুবিবাহ বিলুপ্ত করে। তা সত্ত্বেও অনুশীলনটি এখনও বুরুন্ডিতে বিদ্যমান এবং প্রধানত সাম্প্রতিক সংঘাত এবং সংকটের কারণে হ্রাসের পরিবর্তে বৃদ্ধি পেয়েছে বলে জানা গেছে।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
ক্যামেরুনে বহুবিবাহ

ক্যামেরুনে বহুবিবাহ বৈধ। এখানে মর্যাদা এবং সম্পদ উভয়ের কারণেই ঘন ঘন চুক্তি করা হয়। জানা গেছে যে দেশের গ্রামাঞ্চলে বহুবিবাহ বেশি দেখা যায়। বলা হয়েছে যে বহুগামী ইউনিয়নগুলি ধীরে ধীরে কমতে শুরু করেছে প্রধানত সামাজিক ও অর্থনৈতিক কারণে। একজন পুরুষ কতজন স্ত্রী গ্রহণ করতে পারে তার কোনো সীমা নেই যা বহুবিবাহের অনুমতি দেয় এমন বেশিরভাগ জাতির জন্য বিরল।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
মাতা গুজরি

মাতা গুজরি (গুরুমুখী: ਮਾਤਾ ਗੁਜਰੀ; মাতা গুজারি; ১৬২৪–১৭০৫), মাতা গুজারি হিসাবেও উচ্চারিত হন, হলেন শিখধর্মের নবম গুরু গুরু তেগ বাহাদুরের স্ত্রী এবং দশম গুরু গুরু গোবিন্দ সিংয়ের মা। তিনি শিখধর্মের ইতিহাসে কেন্দ্রীয় ভূমিকা পালনকারীদের একজন এবং গুরু-মহল উপাধিতে ভূষিত চার নারীর একজন।

প্রাথমিক জীবন

পরবর্তী জীবন 

কথিত আছে যে, জৈনধর্মাবলম্বী সিরহিন্দের টোডরমল জি মাতা গুজরি এবং সাহিবজাদের মৃতদেহ উদ্ধারের জন্য তাদের পক্ষে দাঁড়িয়ে স্বর্ণমুদ্রায় ভারী মূল্য পরিশোধ করেছিলেন।

উত্তরাধিকার 

তার পিতার পৈতৃক গ্রাম ছিল হরিয়ানার আম্বালার  দক্ষিণে লখনৌর সাহিব। এখান থেকে জনপ্রিয় তীর্থস্থান গুরুদুয়ারা লখনৌর সাহিবে যাওয়ার রাস্তাটি ২০১৭ সালে হরিয়ানার বিজেপি সরকার তার নামে নামকরণ করেন।

আরও দেখুন 
 মোতি রাম মেহরা;
 সাকা সিরহিন্দ;
 দেওয়ান টোডার মল;
 শাহিদী জোর মেলা।

তথ্যসূত্র

উদ্ধৃতি

উত্স

বহিঃসংযোগ 

শিখ শহিদ
শিখ গুরু পরিবারের সদস্য
পাঞ্জাবি ব্যক্তি
১৬২৪-এ জন্ম
১৭০৫-এ মৃত্যু
চাদে বহুবিবাহ

চাদে বহুবিবাহ বৈধ এবং অনুমান করা হয় যে এক তৃতীয়াংশেরও বেশি নারী বহুবিবাহে বসবাস করে।

২০১১ সালের হিসাবে প্রায় অর্ধেক চাদিয়ান খ্রিস্টান বহুবিবাহ অনুশীলন করে।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
চাদীয় সমাজ
কোমোরোসে বহুবিবাহ

কমোরোসে বহুগামী বিবাহ আইনত চুক্তিবদ্ধ হতে পারে।

তথ্যসূত্র 

 
দেশ অনুযায়ী বহুবিবাহ
আফ্রিকায় বহুবিবাহ
জিবুতিতে বহুবিবাহ

খ্রিস্টান সংখ্যাগরিষ্ঠ ইথিওপিয়া বাদ দিয়ে হর্ন অফ আফ্রিকার অন্যান্য জাতির মতো বহুবিবাহ জিবুতি আইনের অধীনে বৈধ এবং বহু শতাব্দী ধরে জিবুতি সংস্কৃতিতে পাওয়া গেছে। যাইহোক লিবিয়ার মতো বেশিরভাগ দেশের মতো আইনগত এবং ঐতিহ্যগতভাবে, একজন পুরুষের একবারে মাত্র চারটি স্ত্রী থাকতে পারে।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
মিশরে বহুবিবাহ

মিশরে বহুবিবাহ বৈধ কিন্তু সাধারণ নয়।

আইনি অবস্থা 
২০১৯ সালে আল-আজহারের গ্র্যান্ড ইমাম আহমেদ আল-তায়েব বহুবিবাহ মুসলমানদের জন্য বেআইনি বলে রায় দিয়ে বিতর্ক সৃষ্টি করেছিলেন। কিন্তু তিনি বহুবিবাহের আইনী নিষেধাজ্ঞার আহ্বান জানাননি।

ব্যাপকতা 
২০২০ সালের হিসাবে মিশরের ১% এরও কম মুসলিম পুরুষ একাধিক স্ত্রীর সাথে বসবাস করে।

তথ্যসূত্র

গ্রন্থপঞ্জি 

 
মিশরীয় সমাজ
দেশ অনুযায়ী বহুবিবাহ
আফ্রিকায় বহুবিবাহ
বিষুবীয় গিনিতে বহুবিবাহ

বহুবিবাহ তাত্ত্বিকভাবে নিরক্ষীয় গিনিতে বেআইনি কিন্তু এখনও সাধারণভাবে চর্চা করা হয় এবং এই জাতীয় ইউনিয়নগুলি দেশের প্রথাগত আইনের ব্যবস্থা দ্বারা স্বীকৃত, যা এই ধরনের ইউনিয়নের অধীনে থাকা ব্যক্তিদের দেশের নাগরিক বিবাহের অধীনে পাওয়া ঠিক একই অধিকার প্রদান করে। যাইহোক নাগরিক বিবাহের বিপরীতে প্রথাগত বিবাহ পুরুষ ও মহিলাদের সমান অধিকার প্রদান করে না বরং সব অধিকার স্বামীর হাতে চলে যায়।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
ইরিত্রিয়ায় বহুবিবাহ

১৯৭৭ সালে ইপিএলএফ দ্বারা প্রবর্তিত বর্তমান বিবাহ আইন প্রবর্তনের পর থেকে বহুবিবাহ ইরিত্রিয়ায় অবৈধ। ইরিত্রিয়া রাজ্যের ২০১৫ দণ্ডবিধিতে বলা হয়েছে যে দ্বিতীয় বিয়েতে অংশগ্রহণ করলে প্রথমটি বাতিল হয়ে যাবে। যদি প্রথম বিয়ে বাতিল না করা হয় তাহলে একজন বিগ্যামি- এর জন্য দোষী যার শাস্তি "একটি নির্দিষ্ট মেয়াদের কারাদণ্ড ৬ মাসের কম নয় এবং ১২ মাসের বেশি নয়, বা ২০,০০১ - ৫০,০০০ নাকফাস জরিমানা"। আইনের আগে বহুবিবাহের ধরন বেশিরভাগই মুসলমান এবং পৌত্তলিকদের মধ্যে পাওয়া যেত।

তথ্যসূত্র 

দেশ অনুযায়ী বহুবিবাহ
আফ্রিকায় বহুবিবাহ
গঙ্গা নিউজ

গঙ্গা নিউজ হল একটি ভারতীয় সংবাদ সংস্থা যা ২০২২ সালের অক্টোবরে নীলু কুমারী দ্বারা প্রতিষ্ঠিত হয়েছিল। প্রাথমিকভাবে এটি 2016 সালে ডিজিটাল নিউজ মিডিয়া হিসাবে শুরু হয়েছিল, স্থানীয় রাজনৈতিক খবর, অপরাধ প্রতিবেদন, বিহারের সামাজিক সমস্যাগুলি কভার করার জন্য।

ডিজিটাল নিউজ মিডিয়ার সাফল্যের পরে, ২০২২ সালে গঙ্গা নিউজ নেটওয়ার্ক জাতীয় সংবাদ সংস্থা চালু করার সিদ্ধান্ত নিয়েছে এবং নিজেকে সম্প্রচার ও সংবাদ সংস্থা হিসাবে নিবন্ধিত করেছে। এটি বিভিন্ন আঞ্চলিক ভাষায় সংবাদ প্রদান শুরু করে।

পটভূমি 
গঙ্গা নিউজের ওয়েবসাইট বিভিন্ন ভারতীয় ভাষায় সংবাদ আপডেট, খেলাধুলা, অনুষ্ঠান, ভ্রমণ, বিনোদন, ব্যবসা, জীবনধারা, ভিডিও এবং শ্রেণীবদ্ধ তথ্য সরবরাহ করে।

এটি গঙ্গা নিউজ নেটওয়ার্কের মালিকানাধীন, মিডিয়া সমষ্টি জেজিএমএন এর অংশ। এটি হিন্দি, ইংরেজি, তামিল এবং বাংলায় পাওয়া যায়। সম্প্রতি, গঙ্গা নিউজ নেটওয়ার্ক তার ডিজিটাল মিডিয়া গঙ্গা নিউজের সম্প্রচার সংস্করণ চালু করার ঘোষণা দিয়েছে। এখন, এটি তিনটি ফর্ম্যাটে কাজ করবে: কাগজ, ডিজিটাল এবং সম্প্রচার।

স্বাতন্ত্র্যসূচক বৈশিষ্ট্য 
গঙ্গা নিউজের জন্য গ্রাউন্ড ইনপুট গ্রামীণ সাংবাদিকরা প্রদান করেন। নীলু কুমারী প্রধান সম্পাদক এবং ২০১৬ সালে সংবাদ সংস্থা চালু হওয়ার পর থেকে তিনি কাজ করছেন। সংবাদ সংস্থাটি স্থানীয় সংবাদ এবং সামাজিক সমস্যা যেমন নারীর প্রতি সহিংসতা, বৈষম্য, স্থানীয় প্রশাসন, প্রত্যন্ত অঞ্চল থেকে রাজনৈতিক সমীক্ষার প্রতিবেদনে বিশেষজ্ঞ।

পুরস্কার এবং স্বীকৃতি 
২০১৮ সালে, গঙ্গা নিউজ ডিজিটাল মিডিয়া জয়ন্তী প্রসাদ পুরস্কারে ভূষিত হয়েছিল। ২০২০ সালে, ডিজিটাল মিডিয়া জিলা পত্রকৃতি পুরস্কার, জেহানাব্দে ভূষিত হয়। এর পরিপ্রেক্ষিতে ডিজিটাল মিডিয়া সম্প্রসারণের পরিকল্পনা নেওয়া হয়েছে।

তথ্যসূত্র

বহিঃসংযোগ 

 হিন্দি ওয়েবসাইট
 ইংরেজি ওয়েবসাইট
ভারতের হিন্দি ভাষার টেলিভিশন চ্যানেল
লেড টেট্রাফ্লোরাইড

Chemical compound

লেড টেট্রাফ্লোরাইড হল সীসা এবং ফ্লোরিনের একটি যৌগ। এটির স্বভাবিক রং হলুদ। এবং এটি কক্ষ তাপমাত্রায় কঠিন (গলনাঙ্ক ৬০০°C)। এটি সীসার একমাত্র টেট্রাহেলাইড যেটি কক্ষ-তাপমাত্রা স্থিতিশীল।  সীসা টেট্রাফ্লোরাইড হল টিন(IV) ফ্লোরাইডের সাথে আইসোস্ট্রাকচারাল। এতে অষ্টহেড্রালি সমন্বিত সীসার প্ল্যানার স্তর রয়েছে, যেখানে অষ্টহেড্রা চারটি কোণে বিভক্ত এবং দুটি টার্মিনাল বিদ্যমান। যা এর শেয়ার না করা ফ্লোরিন পরমাণুকে একে অপরের সাথে ট্রান্সফার করে।

তথ্যসূত্র 

ধাতব হ্যালাইড
ফ্লোরাইড
ইবিআই উৎস ছাড়া নিবন্ধ
লেড যৌগ
শিবপুর মডেল থানা

পলাশ মডেল থানা বাংলাদেশের নরসিংদী   জেলার অন্তর্গত শিবপুর উপজেলার একটি থানা।

ইতিহাস

প্রশাসনিক এলাকাসমূহ 
শিবপুর উপজেলা  ৯টি ইউনিয়নের প্রশাসনিক কার্যক্রম শিবপুর থানার অধীন।
 জয়নগর
 যোশর
 বাঘাব
 আয়ুবপুর
 চক্রধা,
 মাছিমপুর
 পুটিয়া 
 সাধারচর 
 দুলালপুর

তথ্যসূত্র 

নরসিংদী জেলার থানা